S-4699/2019

Dómur

Mál þetta, sem dómtekið var 22. júní síðastliðinn, er höfðað með ákæru, útgefinni af lögreglustjóranum á höfuðborgarsvæðinu 17. september 2019, á hendur H-kvk-þgf R-kvk-þgf H-kvk-þgf, kt. [...], [...], [...], „fyrir eftirtalin hegningar og fíkniefnalagabrot:

1. Fjársvik með því að hafa, miðvikudaginn 16. ágúst 2017, svikið út vörur hjá versluninni Rangá í Reykjavík að andvirði kr. 3.232, með því að framvísa þar í blekkingarskyni og án heimildar greiðslukorti A, kt. [...], sem ákærða hafði komist yfir, og látið þannig skuldfæra andvirði varanna á debetreikning eiganda.

2. Þjófnað með því að hafa, sunnudaginn 3. september 2017, í verslun Elko, Skeifunni 7 í Reykjavík, stolið Samsung hleðslubanka að verðmæti kr. 11.995, GP RC hleðslubanka að verðmæti kr. 5.995, Braun tannburstahaus að verðmæti kr. 2.495 og JBL heyrnartólum að verðmæti kr. 9.795.

3. Fjársvik með því að hafa, sunnudaginn 8. október 2017, svikið út vörur hjá versluninni 1011 í Borgartúni að andvirði kr. 4.857, með því að framvísa þar í blekkingarskyni og án heimildar greiðslukorti [...], kt. [...], sem ákærða hafði komist yfir, og látið þannig skuldfæra andvirði varanna á debetreikning eiganda.

4. Þjófnað með því að hafa, sunnudaginn 8. október 2017, tekið samtals kr. 280.000 í reiðufé úr hraðbanka Arion banka við Borgartún 18 í Reykjavík, með greiðslukorti [...], kt. [...], sem ákærða hafði komist yfir.

Teljast brot samkvæmt ákærulið 1 og 3 varða við 248. gr. almennra hegningarlaga nr. 19/1940, en brot samkvæmt ákærulið 2 og 4 við 1. mgr. 244. gr. sömu laga.

5. Fíkniefnalagabrot með því að hafa, miðvikudaginn 11. október 2017, haft í vörslum sínum 2,13 g af amfetamíni, 66,33 g af maríhúana og 6,5 g af tóbaksblönduðu maríhúana að [...] í Reykjavík, en efnin fundust við húsleit lögreglu greint sinn.

Telst þetta varða við 2., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar. Þess er einnig krafist að gerð verði upptæk 2,13 g af amfetamíni, 66,33 g af maríjúana, 6,5 g af tóbaksblönduðu maríjúana, 1.168,29 g af ofskynjunarsveppum og 1.595,11 af óþekktu hvítu efni sem fundust við leit lögreglu við afskipti sem frá er greint í ákærulið 5, sbr. 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001. Þá er krafist upptöku á kr. 212.342 sem hald var lagt á, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlað þýfi samkvæmt ákærulið 4.“

Ákæruvaldið féll frá 1. ákærulið og breytti 5. ákærulið á þann veg að ákærðu er gefið að sök að hafa haft í vörslum sínum 2,13 g af amfetamíni. Ákærða játaði sök samkvæmt ákærunni svo breyttri. Hún samþykkti upptökukröfu á amfetamíninu en tók ekki afstöðu til upptökukröfu á fíkniefnum að öðru leyti. Hún mótmælti ekki upptökukröfu á peningum.

Með játningu ákærðu, sem styðst við gögn málsins, er sannað að hún hafi gerst brotleg eins og að framan greinir og eru brot hennar rétt færð til refsiákvæða í ákærunni.

Ákærða var dæmd í 60 daga skilorðsbundið fangelsi 5. mars 2019 fyrir fíknilagabrot. Samkvæmt 60. gr. almennra hegningarlaga verður dómurinn tekinn upp og dæmdur með þessu máli. Þá verður ákærðu dæmdur hegningarauki, sbr. 78. gr. sömu laga og refsing hennar ákveðin samkvæmt 77. gr. sömu laga. Samkvæmt þessu verður refsing ákærðu ákveðin fjögurra mánaða fangelsi sem bundin skal skilorði eins og í dómsorði segir.

Fíkniefni og peningar verða gerð upptæk eins og krafist er og nánar greinir í dómsorði.

Loks verður ákærða dæmd til að greiða málsvarnarþóknun verjanda síns sem ákveðin er með virðisaukaskatti í dómsorði. Einnig skal hún greiða þóknun fyrri verjanda síns sem á sama hátt er ákvörðuð með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

Dómsorð

Ákærða, H-kvk-nf R-kvk-nf H-kvk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveim árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptæk skulu vera 2,13 g af amfetamíni og 212.342 krónur. Enn fremur skulu vera upptæk 66,33 g af maríjúana, 6,5 g af tóbaksblönduðu maríjúana, 1.168,29 g af ofskynjunarsveppum og 1.595,11 g af óþekktu hvítu efni.

Ákærða greiði málsvarnarþóknun skipaðs verjanda síns, J-kk-ef A-kk-ef K-kk-ef lögmanns, 487.320 krónur og þóknun fyrri verjanda, U-kk-ef A-kk-ef E-kk-ef lögmanns, 91.760 krónur.

A-kk-nf Í-kk-nf

Með játningu ákærðu, sem styðst við gögn málsins, er sannað að hún hafi gerst brotleg eins og að framan greinir og eru brot hennar rétt færð til refsiákvæða í ákærunni.

Ákærða var dæmd í 60 daga skilorðsbundið fangelsi 5. mars 2019 fyrir fíknilagabrot. Samkvæmt 60. gr. almennra hegningarlaga verður dómurinn tekinn upp og dæmdur með þessu máli. Þá verður ákærðu dæmdur hegningarauki, sbr. 78. gr. sömu laga og refsing hennar ákveðin samkvæmt 77. gr. sömu laga. Samkvæmt þessu verður refsing ákærðu ákveðin fjögurra mánaða fangelsi sem bundin skal skilorði eins og í dómsorði segir.

Fíkniefni og peningar verða gerð upptæk eins og krafist er og nánar greinir í dómsorði.

Loks verður ákærða dæmd til að greiða málsvarnarþóknun verjanda síns sem ákveðin er með virðisaukaskatti í dómsorði. Einnig skal hún greiða þóknun fyrri verjanda síns sem á sama hátt er ákvörðuð með virðisaukaskatti í dómsorði.

A-kk-nf Í-kk-nf héraðsdómari kveður upp dóminn.

Dómsorð

Ákærða, H-kvk-nf R-kvk-nf H-kvk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveim árum frá deginum í dag að telja, haldi ákærða almennt skilorð 57. gr. almennra hegningarlaga nr. 19/1940.

Upptæk skulu vera 2,13 g af amfetamíni og 212.342 krónur. Enn fremur skulu vera upptæk 66,33 g af maríjúana, 6,5 g af tóbaksblönduðu maríjúana, 1.168,29 g af ofskynjunarsveppum og 1.595,11 g af óþekktu hvítu efni.

Ákærða greiði málsvarnarþóknun skipaðs verjanda síns, J-kk-ef A-kk-ef K-kk-ef lögmanns, 487.320 krónur og þóknun fyrri verjanda, U-kk-ef A-kk-ef E-kk-ef lögmanns, 91.760 krónur.

A-kk-nf Í-kk-nf